gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7004, del 16-04-2013 (2013/3467)

Informació pública de la modificació puntual número 19 del pla general d'ordenació urbana.
------------------------------------------------------------------------------------------

### Dades del document

Número de DOGV
:   7004

Data del DOGV
:   16-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3467


Data del document
:   03-04-2013

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * administració local
    * pla d'urbanisme

Informació pública de la modificació puntual número 19 del pla general d'ordenació urbana. [2013/3467]  
Aquest Ajuntament d'Alaquàs, en sessió plenària celebrada el passat dia 27 de març de 2013, va acordar aprovar inicialment la modificació puntual núm. 19 del pla general d'ordenació urbana, consistent en la introducció de la possibilitat de l'ús de tanatori crematori en el polígon industrial, zona D1, amb diferents limitacions.  
Aquest expedient de modificació puntual queda exposat al públic, de conformitat amb l'article 83.2 de la Llei 16/2005, Urbanística Valenciana, i pot ser examinat en el Departament d'Urbanisme d'aquest Ajuntament i el web municipal, així com es poden formular les al·legacions que s'estimen pertinents; tot açò, en el termini d'un mes comptat des de l'endemà de la publicació del present edicte en el Diari Oficial de la Comunitat Valenciana.  
  
Alaquàs, 3 d'abril de 2013.- L'alcaldessa: Elvira García Campos. El secretari general: Alberto Buendía Moya.
Diari Oficial de la Generalitat Valenciana


Sumari del DOGV 7082, del 05-08-2013 (2013/7794)

Notificació de la sentència dictada en el juí verbal número 1209/2009.
----------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7794


Organisme emissor
:   Jutjat d'Instrucció Número 1 de Gandia

Tipus de document
:   Edicte

Notificació de la sentència dictada en el juí verbal número 1209/2009. [2013/7794]  
En el present procediment verbal 1209/2009, seguit a instàncies de la Comunitat de Propietaris Complex Residencial Les Foies contra Francisco Borja Lacasa Sancho, s'ha dictat la sentència que, literalment, diu així:  
«Sentència número 2/2013  
Gandia, 2 de gener de 2013  
Cristian Mann Haeger, magistrat jutge del Jutjat d'Instrucció número1 d'esta ciutat i partit, en nom del rei i fent ús de les facultats jurisdiccionals que li atorga la Constitució, havent vist estes actuacions de juí verbal sobre reclamació de la quantitat de 3.897,61 euros amb el número 1209/2009, seguides pel procurador Joaquín Muñoz Femenía, en nom i representació de la Comunitat de Propietaris del Complex Residencial Les Foies, sítia en l'avinguda del Grau, número 152, de Gandia, assistida pel lletrat Antonio Frasquet, contra Francisco Borja Lacasa Sancho, declarat en rebel·lia, procedix a dictar la present resolució.  
  
Dispositiva  
Estime íntegrament la demanda de juí verbal interposada pel procurador Joaquín Muñoz Femenía, en nom i representació de la Comunitat de Propietaris del Complex Residencial Les Foies, sítia en l'avinguda del Grau, número 152, de Gandia, contra Francisco Borja Lacasa Sancho, i el condemne a abonar a la demandant la quantitat de 3.897,61 euros, més els interessos legals del fonament de dret tercer de la present resolució judicial, amb expressa imposició de les costes d'este procés al demandat.  
Contra la present resolució es pot interposar un recurs d'apel·lació davant la Audiència Provincial de València. El recurs es presentarà en este Jutjat dins del termini de 20 dies, comptats des de l'endemà a la notificació d'aquella. Per a la interposició del mencionat recurs d'apel·lació serà necessària la consignació, com a depòsit, de 50 euros, que hauran de ser consignats en el compte de depòsits i consignacions d'este Jutjat.  
Esta és la meua sentència, que pronuncie, mane i firme.»  
I atés que el demandat, Francisco Borja Lacasa Sancho, es troba en parador desconegut, expedisc este edicte a fi que li valga de notificació en forma deguda.  
  
Gandia, 22 de juliol de 2013.- La secretària judicial: Rosa María Pérez Martí.
Diari Oficial de la Generalitat Valenciana


Sumari del DOGV 6998, del 08-04-2013 (2013/3066)

Convocatòria per a proveir una plaça d'agent de la policia local, per mitjà de concurs-oposició, per torn lliure.
-----------------------------------------------------------------------------------------------------------------

### Dades del document

Número de DOGV
:   6998

Data del DOGV
:   08-04-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/3066


Data del document
:   14-03-2013

Organisme emissor
:   Ajuntament de Miramar

Tipus de document
:   Anunci

Descriptors 

:   * Miramar
    * concurs administratiu

Convocatòria per a proveir una plaça d'agent de la policia local, per mitjà de concurs-oposició, per torn lliure. [2013/3066]  
Resolució de 14 de març de 2013, de l'Ajuntament de Miramar (València), referent a la convocatòria per a proveir una plaça.   
En el Butlletí Oficial de la Província de València número 62, de 14 de març de 2013, s'han publicat les bases que han de regir la convocatòria per a proveir una plaça d'agent de policia local, per mitjà del sistema de concurs oposició, per torn lliure.   
La presentació de sol·licituds serà en 20 dies naturals, a comptar des de l'endemà de la publicació d'este anunci en el Boletín Oficial del Estado.  
Els successius anuncis referents a esta convocatòria seran publicats en el Butlletí Oficial de la Província de València i en el tauler d'anuncis / web de l'Ajuntament.  
  
Miramar, 14 de març de 2013.- L'alcalde president: Asensio Llorca Bertó.
Diari Oficial de la Generalitat Valenciana


Sumari del DOGV 6995, del 03-04-2013 (2013/2788)

Notificació de la sentència dictada en el rotlle d'apel·lació número 621/2012.
------------------------------------------------------------------------------

### Dades del document

Número de DOGV
:   6995

Data del DOGV
:   03-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2788


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 621/2012. [2013/2788]  
La Secció Sexta de l'Audiència Provincial de València ha dictat, en el rotlle d'apel·lació número 621/2012, la sentència que té l'encapçalament i part dispositiva com seguix:   
«Rotlle d'apel·lació 2012-0621  
Sentència número 60  
Presidenta: María Mestre Ramos.  
Magistrats:   
- María-Eugenia Ferragut Pérez   
- José Francisco Lara Romero   
València, 1 de febrer de 2013   
La Secció Sexta de l'Audiència Provincial de València, integrada pels magistrats anotats al marge, de què és ponent María Mestre Ramos, ha vist el present recurs d'apel·lació interposat contra la sentència de data 1 de setembre de 2011, dictada en les actuacions de juí ordinari 69/2008, tramitades pel Jutjat de Primera Instància número 2 d'Ontinyent.  
Han sigut part en el recurs, com a apel·lant demandant, l'entitat mercantil Automatismos Vicent, SL, representada pel procurador dels tribunals Rafael Ferrer Miquel i assistit de lletrat Perfecto Vicent, i, com a apel·lat demandat, Jorge Grima Borrás, no personat davant d'este tribunal.  
Dispositiva   
Atés el s'ha exposat, la Secció Sexta de la Audiència Provincial de València, en nom del rei i per l'autoritat conferida per la Constitució aprovada pel poble espanyol, decidix:  
1. Estimar parcialment el recurs d'apel·lació interposat per l'entitat mercantil Automatismos Vicent, SL.  
2. Revocar parcialment la sentència de data 1 de setembre de 2012 i, en conseqüència, estimar parcialment la demanda interposada per l'entitat mercantil Automatismos Vicent, SL, i condemnar Jorge Grima Borrás a abonar a la part actora la quantitat de quatre mil huit-cents trenta-set euros (4.837 €) pel principal, més els interessos legals des de la interpel·lació judicial.  
3. En esta alçada no es fa una condemna expressa en costes processals.  
4. Amb la devolució del depòsit.  
Esta sentència no és ferma, i en contra pot interposar-se un recurs extraordinari per infracció processal o recurs de cassació per interés cassacional.  
Esta és la nostra sentència, que pronunciem, manem i firmem.»  
  
Esta sentència es publica en el Diari Oficial de la Comunitat Valenciana, per tal de notificar-la a la part incompareguda, el demandat apel·lat Jorge Grima Borrás.  
  
València, 15 de març de 2013.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 6992, del 27-03-2013 (2013/2823)

Notificació de la sentència dictada en el procediment ordinari número 310/2011.
-------------------------------------------------------------------------------

### Dades del document

Número de DOGV
:   6992

Data del DOGV
:   27-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2823


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el procediment ordinari número 310/2011. [2013/2823]  
En el present procediment juí ordinari número 310/2011, seguit a instàncies de Bancaixa contra César Enrique Jibaja Soria, s'ha dictat la sentència que, literalment, diu així:  
«Dispositiva  
Estime la demanda interposada per la procuradora María de los Ángeles Esteban Álvarez, en nom i representació de Bancaixa, i condemne en rebel·lia César Enrique Jibaja Soria a pagar a l'actora la quantitat de 12.519,63 euros, i sobre la quantitat de 12.474,90 euros al pagament del tipus d'interés, sobre l'interés nominal del període més el sis per cent, a comptar des de la data de la interposició de la demanda, 18 de febrer de 2011.  
Finalment, condemne César Enrique Jibaja Soria a pagar les costes causades en esta instància.  
Notifiqueu la present resolució a les parts, així com que és susceptible de recurs d'apel·lació davant de l'Audiència Provincial de València.  
Expediu un certificat d'esta sentència, uniu-lo a les actuacions i incorporeu-ne l'original en el llibre de sentències.  
Esta és la meua sentència, que pronuncie, mane i firme.  
Publicació. La sentència anterior ha sigut firmada, llegida i publicada pel magistrat jutge que la subscriu, mentres celebrava audiència pública el dia [...]. En done fe.»  
  
I atés que el demandat esmentat, César Enrique Jibaja Soria, es troba en parador desconegut, s'expedix este edicte a fi que li valga de notificació de forma deguda.  
  
València, 18 de maig de 2012.- El secretari judicial: Ricardo Alonso Gurrea.
Diari Oficial de la Generalitat Valenciana


Sumari del DOGV 6991, del 26-03-2013 (2013/2955)

RESOLUCIÓ 215/VIII, de 21 de març de 2013, del Ple de les Corts, sobre la validació del Decret Llei 1/2013, d'1 de març, del Consell, de modificació de la Llei 14/2003, de 10 d'abril, de Patrimoni de la Generalitat.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2013/03/21/(1)/dof/vci/html**

### Dades del document

Número de DOGV
:   6991

Data del DOGV
:   26-03-2013

Secció del DOGV
:   I. DISPOSICIONS GENERALS

Número del document
:   2013/2955


Data del document
:   21-03-2013

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * propietat pública
    * licitació
    * propietat mobiliària
    * protecció del patrimoni
    * propietat de béns
    * legislació
    * propietat immobiliària
    * Dret regional

RESOLUCIÓ 215/VIII, de 21 de març de 2013, del Ple de les Corts, sobre la validació del Decret Llei 1/2013, d'1 de març, del Consell, de modificació de la Llei 14/2003, de 10 d'abril, de Patrimoni de la Generalitat. [2013/2955]  
El Ple de les Corts, en la reunió del dia 21 de març de 2013, una vegada debatut, d'acord amb l'article 137 del Reglament de les Corts, el Decret Llei 1/2013, d'1 de març, del Consell, de modificació de la Llei 14/2003, de 10 d'abril, de Patrimoni de la Generalitat, ha adoptat la resolució següent, que, d'acord amb l'article 137.3.5 del Reglament de les Corts, també ha de ser publicada en el Diari Oficial de la Comunitat Valenciana.  
  
Resolució  
El Ple de les Corts, d'acord amb el que estableixen els articles 44.4 de l'Estatut d'Autonomia de la Comunitat Valenciana, 18.d i 58 de la Llei 5/1983, de 30 de desembre, del Consell, i l'article 137 del Reglament de les Corts, ha acordat validar el Decret Llei 1/2013, d'1 de març, del Consell, de modificació de la Llei 14/2003, de 10 d'abril, de Patrimoni de la Generalitat.  
  
Palau de les Corts  
València, 21 de març de 2013.- El president: Juan Gabriel Cotino Ferrer. El secretari primer: Antonio Clemente Olivert.


Còpia Permalink ELI
Diari Oficial de la Generalitat Valenciana


Sumari del DOGV 6971, del 22-02-2013 (2013/1691)

Notificació de resolucions en matèria de persones menors i acolliments. Expedient número12/479/2011 i 12/19/2007.
-----------------------------------------------------------------------------------------------------------------

### Dades del document

Número de DOGV
:   6971

Data del DOGV
:   22-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1691


Organisme emissor
:   Conselleria de Benestar Social

Tipus de document
:   Anunci

Notificació de resolucions en matèria de persones menors i acolliments. Expedient número12/479/2011 i 12/19/2007. [2013/1691]  
Atés que no s'han pogut practicar les notificacions personals a les persones interessades en els distints actes administratius que s'indiquen a continuació, es publica, en extracte, en el Diari Oficial de la Comunitat Valenciana, de conformitat amb allò que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 d'este text legal.  
  
Perquè les persones interessades puguen tindre coneixement íntegre de l'acte i en quede constància, podran comparéixer, en el termini de 10 dies, des de la publicació d'este anunci en el Diari Oficial de la Comunitat Valenciana, en la seu de la Direcció Territorial de Benestar Social de Castelló, Secció de família, sítia en l'avinguda Germans Bou, número 81, de Castelló de la Plana, en horari de 9.00 a 14.00 hores.  
  
  
Expedient número: 12/479/2011.  
Interessada: M.ª José Fernández Gómez.  
Resolució de la Direcció Territorial de Benestar Social de Castelló, de 8 de desembre de 2012, per les qual s'acorda la pròrroga de l'acolliment residencial en el centre de recepció Penyeta Roja del menor D. G. F.  
Resolucions de la Direcció Territorial de Benestar Social de Castelló, de data 25 de gener de 2013, per les quals s'adopten els acords següents: el cessament de l'acolliment residencial en el centre de recepció Penyeta Roja del menor D. G. F., i aprova l'acolliment familiar amb caràcter provisional i finalitat preadoptiva del menor D. G. F.  
  
Expedient número: 12/19/2007.  
Interessada: M.ª José Fernández Gómez.  
Resolució de la Direcció Territorial de Benestar Social de Castelló, de data 8 de desembre de 2012, per la qual s'acorda: la pròrroga de l'acolliment residencial en el centre de recepció Penyeta Roja del menor A. G. F.  
  
S'hi advertix que contra estes resolucions, d'acord amb el que establix l'article 780.1 de la Llei d'Enjudiciament Civil, les persones interessades podran formular oposició davant dels tribunals civils sense necessitat de reclamació prèvia en via administrativa, en el termini de tres mesos des de la notificació si es tracta d'una resolució de declaració de desemparament, i de dos mesos si es tracta de qualsevol altra resolució administrativa dictada en matèria de protecció de menors.  
  
Castelló de la Plana, 8 de febrer de 2013.- La directora territorial de Benestar Social: M.ª Pilar Badenas Escura.
Diari Oficial de la Generalitat Valenciana


Sumari del DOGV 7037, del 03-06-2013 (2013/5530)

Notificació de la sentència dictada en el procediment de modificació de mesures número 335/2008.
------------------------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5530


Organisme emissor
:   Jutjat d'Instrucció Número 2 de Gandia

Tipus de document
:   Edicte

Notificació de la sentència dictada en el procediment de modificació de mesures número 335/2008. [2013/5530]  
Modificació de les mesures en relació amb els fills extramatrimonials sup. co. 000335/2008  
De: Valerie Anne Graf.   
Procuradora: Yolanda Benimeli Sòria.  
Contra: Luis Alfredo Franco Marín.  
Procurador/a: -  
En este procediment de modificació de les mesures en relació amb els fills extramatrimonials 335/2008, seguit a instàncies de Valerie Anne Graf contra Luis Alfredo Franco Marín, s'ha dictat la sentència que, literalment, diu així:  
«Dispositiva  
Estime parcialment la demanda interposada per la procuradora Yolanda Benimeli Sòria, en nom i representació de Valerie Anne Graf, contra Luis Alfredo Franco Marín, declarat en rebel·lia, i establisc les mesures següents:  
1. Que la guarda i custòdia de la menor I. F. G. s'atribuïsca a la mare, i que la pàtria potestat siga compartida.  
2. No és procedent fixar cap règim de visites davant del desistiment de funcions del pare com a tal.   
3. Que com a pensió d'aliments s'establix la suma de dos-cents cinquanta euros per a la menor, actualitzable d'acord amb l'índex de preus al consum, quantitat que el pare haurà d'ingressar dins dels cinc primers dies de cada mes en el compte que la mare designe, així com la meitat dels gastos extraordinaris que sorgisquen respecte a la menor.  
  
No és procedent fer especial condemna en costes a cap de les parts.  
Esta resolució és ferma i en contra no es podrà interposar recurs d'apel·lació.   
Mode d'impugnació: per mitjà d'un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en este Jutjat, dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).»  
  
I atés que el demandat, Luis Alfredo Franco Marín, es troba en parador desconegut, expedisc este edicte a fi que li valga de notificació de forma deguda.  
  
Gandia, 24 de maig de 2013.- La secretària judicial: Rosa María Pérez Martí.
Diari Oficial de la Generalitat Valenciana


Sumari del DOGV 7140, del 28-10-2013 (2013/10452)

RESOLUCIÓ de 14 d'octubre de 2013, de la directora general d'Acció Social i Majors, per la qual es publiquen les subvencions concedides l'any 2013 en matèria de servicis socials.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7140

Data del DOGV
:   28-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/10112


Data del document
:   14-10-2013

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 d'octubre de 2013, de la directora general d'Acció Social i Majors, per la qual es publiquen les subvencions concedides l'any 2013 en matèria de servicis socials. [2013/10202]  
En compliment de les disposicions de la Llei 38/2003, de 17 de novembre, General de Subvencions, que en l'article 18 establix que els òrgans administratius concedents publicaran en el diari oficial corresponent les subvencions concedides, amb expressió de la convocatòria, el programa i el crèdit pressupostari a què s'imputen, el beneficiari, la quantitat concedida i la finalitat de la subvenció, i en virtut de la Resolució de 27 de febrer de 2009 (DOCV 5967, 04.03.2009), del conseller de Benestar Social, sobre delegació de l'exercici de competències en determinats òrgans de la Conselleria, resolc:  
  
  
Primer  
Donar publicitat a les subvencions concedides després de la convocatòria establida en l'Orde 12/2012, de 28 de desembre, de la Conselleria de Benestar Social, per la qual es regulen i es convoquen ajudes en matèria de servicis socials per a l'any 2013 (DOCV 6947, 21.01.2012) a càrrec del programa pressupostari 313.10, Servicis Socials, i línies de subvenció T0228, Servicis socials generals, T1331, Integració social poble gitano, T1827, Programes d'acció comunitària, i T2188, Programes de tercera edat, i al programa pressupostari 313.60, Gestió de Centres de Persones Majors, i línies de subvenció T1326, Servicis socials especialitzats tercera edat, i T2737, Actuacions Alzheimer, relacionades en els annexos I, II, III, IV, V i VI d'esta resolució.  
  
  
València, 14 d'octubre de 2013.- La directora general d'Acció Social i Majors: Pilar Albert Guerola.